Spanning loop hoog tussen bendes in Kaapstad-tronkePollsmoor-gevangenis (Foto: Tracey Adams/ANA) Een persoon is dood tydens voortgesette spanning tussen bendes in Kaapstad se tronke. Die man is Donderdagaand by Pollsmoor-gevangenis met ŉ skerp voorwerp doodgesteek, het ŉ woordvoerder vir korrektiewe dienste Vrydag gesê. Nóg ŉ gevangene is in ŉ kritieke toestand. “Die situasie is nog baie gespanne en veiligeidspersoneel monitor die situasie,” het woordvoerder Simphiwe Xako gesê. “Die voorval is dadelik by Kirstenhof-polisiestasie aangemeld en ŉ saak van moord word deur die polisie en die departement ondersoek.” Xako het gesê Donderdagaand se voorval volg ná ŉ bendeverwante aanval by die Goodwood-gevangenis twee weke gelede. Kookwater is oor ŉ lid van die 28s-bende gegooi nadat gevangenes hom daarvan beskuldig het dat hy ŉ selfoon gesteel het. Die selfoon is later gekonfiskeer en mandrax-tablette en ander onwettige items is ook gevind toe van die selle deursoek is. Twee tronkbewaarders is ook aangeval.